Herlevhuse, onsdag den 9. januar 2013

**Referat af afdelingsbestyrelsesmøde nr. 25 tirsdag den 8. januar 2013**

Referent: Frede Ravn

Dagsorden ændret pga. fravær af driftschef og forretningsfører.

Afbud pga. sygdom: Rune Hende

Ny dagsorden:

1. Deltagelse i SABs repræsentantskabsmøde

2. Godkendelse af referat nr. 23 og 24 fra afdelingsbestyrelsesmøderne

3. Meddelelse fra kassereren

4. Meddelelse fra suppleant Jan Larsen

5. Drøftelse af stillingsbeskrivelse for ny driftsleder i Herlevhuse

6. Overtagelse af erhvervslejemål

7. Fastelavn søndag den 10. februar 2013 kl. 11.30

8. Beboerklage vedr. kamphund

9. Ekstraordinært bestyrelsesmøde medio januar

10. HerlevhuseNyt og Herlevhuse.dk

11. Drøftelse af afdelingsmødet den 26. november 2012

12. Ny Husorden for Herlevhuse

13. Konstituering af bestyrelsen og udvalgene

14. To beboersager

15. Eventuelt

1. SABs repræsentantskabsmøde: Annette Villaume deltager
2. Referat af afdelingsbestyrelsesmøderne nr. 23 og 24 godkendt med denne rettelse i nr. 24: Viggo vil *l*ave en stillings*beskrivelse* til den nye driftsleder i Herlevhuse.
3. Meddelelse fra fungerende kasserer: Bilag med forbrug omdelt. Formanden kontakter kassereren for at forberede en afvikling, når der er konstitueret ny bestyrelse.
4. Suppleant Jan Larsen meddelte, at han pga. arbejdspres ikke ville kunne deltage i bestyrelsesarbejdet indtil august 2013. Han stillede sig dog til rådighed for praktiske arbejdsopgaver i afdelingen.
5. Stillingsbeskrivelsen af driftslederstillingen godkendt med en tilføjelse af en beskrivelse af Herlevhuses enkelt- og rækkehuse samt de grønne områder. Ansættelse 1. marts/snarest muligt.

Der deltager to afdelingsbestyrelsesmedlemmer i ansættelsesudvalget.

1. Overtagelse af erhvervslejemål. Bestyrelsen kan tilslutte sig ansøgningen efter godkendelse i Herlev Kommune. Af kontrakten skal det fremgå at erhvervs- og boliglejemålet ved salg fortsætter som et sammenhængende lejemål jvf. beslutning fra afdelingsmødet beskrevet i Markvandring 3023 Herlevhuse 16. oktober 2012 side tre.
2. Fastelavn søndag den 10. februar kl. 11.30. Bestyrelsesrepræsentant i udvalget Palle Jørgensen. Gert Senderowits og Jan Larsen kontaktes. Der udarbejdes plakat og indkøbes billetkuponer; der sælges billetter fra kiosken og pizzeriaet. Der serveres juice/kakaomælk, kaffe og æbleskiver. Slikposer til børnene og gaver til kattedronninger og – konger. Billetpris 20 kr. Tilskud 5000 kr. Udvalget har ret til at ændre i programmet.
3. Beboerklage vedr. kamphund. Formanden kontakter KAB for at følge op på klagerne. Såfremt klageskrivelserne ikke kan findes i KAB kontaktes klageren for at give mulighed for fremsendelse af fornyet klage. KAB opfordres til at skrive til klageskriveren og ejeren af hunden.
4. Ekstraordinært afdelingsbestyrelsesmøde søges afholdt medio januar med deltagelse af driftschef og forretningsfører. Følgende punkter ønskes drøftet: Budgetopfølgning, beboermøde om hjemfaldsklausul og ny moderniseringspulje, funktionærbolig og råderetskataloger, tilbygninger, HerlevÅhuse og punkter fra driftslederen og forretningsføreren.
5. HerlevhuseNyt og Herlevhuse.dk drøftet. Redigeringen og indholdet af HerlevhuseNyt skal strammes op. Der skal arbejdes på at finde en form, der er mere informativ og læsevenlig. Bestyrelsen kontakter ”ejeren” af hjemmesiden herlevhuse.dk.
6. Afdelingsmødet den 26.11.2012 blev drøftet. Beslutninger og sager fra mødet drøftes på afdelingsbestyrelsesmødet den 5. februar.
7. Renskrevet Husorden for Herlevhuse omdelt på mødet. Bestyrelsen gennemser udkastet og såfremt der ikke er ændringsforslag, trykkes husordenen og sendes ud til alle beboere. Er der ændringer eller tvivl om ordlyden, fremsættes husordenforslaget som beslutningspunkt på afdelingsmødet i april måned. Beslutning træffes på afdelingsbestyrelsesmødet den 5. februar.
8. På bestyrelsesmødet i februar konstitueres bestyrelsen og udvalgene. Afdelingsbestyrelsens forretningsorden udsendes til alle bestyrelsesmedlemmer og suppleanter, gennemgås og revideres.
9. Beboersager: Træfældning. Ønsker beboerne selv at fælde større træer, skal ejendomsmesteren kontaktes og godkendelse skal indhentes. Hvis ejendomskontoret skal forestå opgaven, skal der udarbejdes en liste på ejendomskontoret. Der skal på budgetmødet i april afsættes et beløb til dette formål.

En ny beboer ønskede at indkøbe nye radiatorer til opsætning. Radiatorerne i lejemålet var alle nedtaget pga. af isolering af væggene. Administrationen afslog at sætte de nye radiatorer op, trods udgifterne for afdelingen ville være de samme. Afdelingsbestyrelsen kontakter KABs administration for at få en forklaring.

1. Bestyrelsen kontakter Herlev Kommune vedrørende husholdningsaffaldets afhentning ugentlig. Det undersøges om der kan indgås en frivillig forsøgsordning med 14. dages afhentning, og om der kan opnås en mærkbar besparelse for afdelingen.